Mashg‘ulotlarda harbiy-dengiz va harbiy havo kuchlari ishtirok etdi. Foto: Patrick Lin/Reuters Xitoy qurolli kuchlari Tayvan oroli sohillari sharqi va janubi-g‘arbida harbiy mashg‘ulotlar o‘tkazdi. Bu haqda Xitoy xalq ozodlik armiyasi jangovar qo‘mondonligi xabar qildi. Qo‘mondonlik xabariga ko‘ra, mashg‘ulotlar harbiy-dengiz va harbiy havo kuchlari ishtirokida o‘tkazildi. Mashg‘ulotlar davomida jangovar raketalardan foydalanilgan. "Mashg‘ulotlardan maqsad – umumqo‘shin operatsiyalarini o‘tkazish chog‘ida turli qo‘shinlarning jangovar shayligini tekshirish va oshirish", - deyiladi xabarda. 6 may kuni Tayvan mudofaa vazirligi Xitoyning 18 samolyoti orol havo sarhadini buzganini ma’lum qilgandi.